હાલના યુગમાં સૌથી વધારે જરૂરિયાત શેની વર્તાય છે? લાગણીશીલ બનીને સપનાની ઇમારતો ચણ્યા વગર સીધો જવાબ આપો તો એ એક જ હોય – પૈસો. કોળિયાથી માંડીને ઘૂંટડા સુધી બધે જ પૈસા વગર ચાલતું નથી. ‘ધન વિના ધાન્ય નહી’ એ ઉક્તિ હવે સાચી પડતી જણાય છે. ધાન્ય ન હોય તો પેટમાં સ્વાભાવિક રીતે કુકુરશિશુઓ કુદે અને આમ થાય તો ભક્તિ ન થાય. ફરાળ વગર શ્રાવણ મહિનામાં શિવધ્યાન પણ રહેતું નથી. ભૂખ્યે પેટ ભક્તિ જ ના થાય! આમ હાલ પાયાની જરૂરિયાત ધન છે. એના વગર માણસના આદર્યા અટકે છે.